NaiveNeuron/SloPal huggingface dataset:
P. Paška, predseda NR SR: (2010-03-04):
M. Šefčovič, podpredseda Európskej komisie pre medziinštitucionálne vzťahy a administratívne záležitosti: Veľmi pekne ďakujem, pán poslanec, za túto otázku. Táto otázka je absolútne legitímna. Samozrejme, pri prezentovaní Stratégie EÚ 2020 nastáva okamžité porovnávanie s Lisabonskou stratégiou, ktorá vlastne platí až do tohto momentu. Čiže, aké sú tie hlavné rozdiely, čo chceme urobiť lepšie? Takým hlavným principiálnym rozdielom je ten fakt, že uplynulá kríza, dá sa povedať, plasticky zvýraznila tie nedostatky, ktoré v rámci Európskej únie máme, a keď sa porovnáva atmosféra, v ktorej sa prezentovala Lisabonská stratégia s atmosférou, ktorá prevládala na neformálnom summite európskych lídrov 11. februára, tak ide o dve absolútne odlišné stretnutia. Ten pocit urgentnosti, ten pocit toho, že skutočne treba konať okamžite, lebo nám môže ujsť vlak, je taký silný, že tentokrát zodpovednosť za to, akým spôsobom sa bude európska stratégia implementovať a rozvíjať, preberá Európska rada, preberajú jednotliví premiéri. Čiže, premiéri ponesú zodpovednosť za to, akým spôsobom sa bude táto stratégia implementovať v Európskej únii ako celku, ale takisto aj v jednotlivých členských krajinách. Čiže pocit toho ownership, toho vlastníctva tejto stratégie bude určite oveľa silnejší, ako to bolo predtým. Ďalšie nové nástroje, ktoré máme na presadzovanie týchto cieľov, nám prináša Lisabonská zmluva a hlavne čl. 121, ktorý hovorí o tom, že jednotlivé členské krajiny musia rešpektovať základné smerovanie a základné ekonomické či politické línie vývoja v rámci Európskej únie. Ak to tak nepôjde, ak pôjde naozaj o nejaké drastické nerešpektovanie týchto základných vývojových línií, tak sú tam nové nástroje na to, ktoré môžu rozhodnúť o politických opatreniach voči tejto krajine aj bez jej súhlasu. Čiže tie legislatívnoprávne nástroje na to, akým spôsobom bude možné manažovať európsku stratégiu, budú určite silnejšie, ako to bolo dosiaľ. Európsky rozpočet. Veľmi aktuálna otázka, a to z toho dôvodu, že určite v tomto roku bude Európska komisia predkladať tzv. Revue, tzv. vyhodnotenie toho, ako sa plní rozpočet súčasnej finančnej perspektívy. Či sa dosiahli tie ciele, ktoré v ňom boli stanovené a aké budú odporúčania pre nový sedemročný rozpočet Európskej únie, ktorý by sa mal schváliť v roku 2013 na ďalšie sedemročné obdobie. Tá tendencia navyšovania prostriedkov do kapitoly, ktorú dnes poznáme ako 1A, to znamená, že sú to prostriedky do vedy a výskumu, postupne narastá. Prostriedky, ktoré boli investované do oblasti poľnohospodárstva, sa postupne znižujú a myslím si, že je to tendencia, ktorá bude prevládať aj do budúcna, kde aj v rámci tých prostriedkov, ktoré sú venované do oblasti poľnohospodárstva, sa stále väčšia časť dáva do oblasti rozvoja vidieka, ktoré sú zamerané na to, aby sa aj život na vidieku modernizoval, aby nešlo len o ten spôsob dotácií do agrosektora, ako ho poznáme z uplynulého obdobia. Čiže táto tendencia tu určite je. Avšak, samozrejme, bude záležať na konsenze členských krajín, ktoré sú veľmi dôležité, až rozhodujúce pri tom, aký rozpočet bude schválený na ďalšie sedemročné obdobie.
Zelník, Štefan, poslanec NR SR (2017-09-06):
Ďakujem pekne. Vážený pán predseda, prosím, dajte hlasovať o tom, že Národná rada v súlade s vaším rozhodnutím prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre zdravotníctvo, ďalej aby za gestorský výbor určila hlasovaním Výbor Národnej rady pre zdravotníctvo a aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Nech sa páči.
Glváč, Martin, podpredseda NR SR (2018-02-01):
Ďakujem. Doplňujúca otázka, pán poslanec? Nie. Ďalšou otázkou, asi poslednou, znova od pána poslanca Jurzycu, adresovaná ministrovi financií Petrovi Kažimírovi: „Vážený pán minister, počet cudzincov na našom trhu práce sa zvyšuje. Má ministerstvo metodiku na sledovanie dopadu tohto javu na verejné financie?“ Nech sa páči.
Grendel, Gábor, podpredseda NR SR (2020-07-24):
Dve faktické poznámky na vystúpenie pani poslankyne. Nech sa páči, pán poslanec Blaha.
Kéry, Marián, poslanec NR SR (2018-11-28):
Vážený pán predsedajúci, panie poslankyne, páni poslanci, dovoľte mi z poverenia gestorského Zahraničného výboru Národnej rady Slovenskej republiky uviesť správu o prerokovaní návrhu skupiny poslancov Národnej rady na prijatie uznesenia Národnej rady k dokumentu Organizácie Spojených národov Globálny pakt o bezpečnej, riadenej a legálnej migrácii. Návrh skupiny poslancov Národnej rady na prijatie predmetného uznesenia bol pridelený rozhodnutím predsedu Národnej rady č. 1283 z 12. novembra 2018 na prerokovanie Zahraničnému výboru Národnej rady. Zahraničný výbor dňa 21. novembra 2018 na svojej 54. schôdzi prerokoval návrh skupiny poslancov a uznesením zahraničného výboru č. 128 s návrhom skupiny poslancov súhlasil, odporučil predmetné uznesenie Národnej rade schváliť a zároveň ma poveril, aby som na schôdzi Národnej rady informoval o výsledku prerokovania tohto návrhu v zahraničnom výbore. Správa výboru k tejto tlači bola schválené dňa 21. novembra 2018 uznesením č. 129. Pán predsedajúci, prosím, otvorte rozpravu.
Paška, Pavol, predseda NR SR (2012-08-01):
Pre niekoho je to málo, pre niekoho veľa.
Pellegrini, Peter, predseda NR SR (2015-01-27):
Ďakujem pekne. Pán poslanec, pán podpredseda Figeľ.
M. Číž, podpredseda NR SR: (2006-08-04):
Teraz dávam slovo predsedovi výboru pre hospodársku politiku poslancovi Marošovi Kondrótovi, aby návrh výboru na odvolanie a voľbu predsedu a ďalších členov Dozornej rady Fondu národného majetku (tlač 40) odôvodnil.
Mičovský, Ján, poslanec NR SR (2014-09-18):
Ďakujem za slovo. Vážený pán predseda Národnej rady, moja interpelácia bude adresovaná predsedovi vlády Slovenskej republiky pánovi Robertovi Ficovi. Bude mať asi nasledovné písomné znenie: „Vážený pán premiér, v programovom vyhlásení vlády pre toto volebné obdobie nachádzame hneď na prvej strane také záväzné desatoro vašej vlády, kde sa, myslím, že v piatom bode, hovorí o tom, že vláda bude potierať korupciu na každej možnej úrovni, a na to sa chcem naviazať textom, ktorý bude hovoriť nasledovné, odpoveď na moju interpeláciu na pána ministra Jahnátka. Možno jednoduchým prepočtom zistiť, že zmluvný dodávateľ, ktorý bol vybratý verejným obstarávaním v podniku Lesy Slovenskej republiky pre obdobie rokov od 2014 až 2017, môže, pokiaľ táto zmluva dneska platná sa bude uplatňovať, dôjsť k škode štátu vo výške niekoľko miliónov eur. Moja otázka na vás, vážený pán premiér, znie, ako sa chcete s takouto zmluvou vysporiadať, resp. aký máte na ňu názor, alebo čo v tejto veci podniknete?“ Ďakujem pekne.
Fedor, Martin, poslanec NR SR (2013-02-07):
Dovoľte, aby som predniesol informáciu Výboru Národnej rady pre obranu a bezpečnosť o výsledku prerokovania správy o aktuálnom stave šetrenia kauzy Gorila. Národná rada uznesením č. 182 z 12. septembra 2012 požiadala podpredsedu vlády, ministra vnútra Slovenskej republiky opätovne predložiť Národnej rade správu o aktuálnom stave šetrenia kauzy Gorila. Správu o aktuálnom stave šetrenia kauzy Gorila pridelil predseda Národnej rady svojím rozhodnutím zo 16. januára 2013 na prerokovanie Výboru Národnej rady pre obranu a bezpečnosť. Taktiež určil Výbor Národnej rady pre obranu a bezpečnosť, aby pripravil informáciu o výsledku prerokovania správy o aktuálnom stave šetrenia kauzy o Gorile a predložil návrh na uznesenie Národnej rady. Výbor Národnej rady pre obranu a bezpečnosť prerokoval správu o aktuálnom stave šetrenia kauzy Gorila na svojej 14. schôdzi 29. januára 2013, zobral ju na vedomie a odporučil Národnej rade vziať ju na vedomie. Zároveň požiadal podpredsedu vlády, ministra vnútra, že ak v prípade, ak do 30. 6. 2013 nebude ukončené šetrenie kauzy Gorila, požiadal ministra vnútra o opätovné predloženie správy o aktuálnom stave šetrenia kauzy Gorila na schôdzu Národnej rady Slovenskej republiky. Iné výbory o uvedenom materiáli nerokovali. Výbor Národnej rady pre obranu a bezpečnosť odporúča Národnej rade Slovenskej republiky prijať návrh na uznesenie, ktoré je súčasťou tejto správy a ktoré by som teraz si dovolil predniesť. Uznesenie Národnej rady Slovenskej republiky o aktuálnom stave šetrenia kauzy Gorila: Národná rada Slovenskej republiky po a) berie na vedomie správu o aktuálnom stave šetrenia kauzy Gorila, po b) žiada podpredsedu vlády a ministra vnútra Slovenskej republiky, v prípade ak do 30. 6. 2013 nebude ukončené šetrenie kauzy Gorila, o opätovné predloženie správy o aktuálnom stave šetrenia kauzy Gorila na schôdzu Národnej rady Slovenskej republiky. Všetko, pani predsedajúca.
Dvořák, Oskar, poslanec NR SR (2023-11-22):
Ďakujem za slovo. Najprv teda stručne na pána Blcháča. Ja som bol ministerským úradníkom, teda štátnym zamestnancom do roku 2021. To znamená, že nemal som ani šancu zasiahnuť do výkonu týchto podzákonných noriem. To je rovnako ako keby som vám tu ja rozprával, že HLAS mal predtým troch ministrov zdravotníctva a oni za toto všetko môžu a neurobili to skôr a už je to šiesty pokus o reformu, ale aspoň ten sa konečne podaril. Ale naspäť k tej obsahovej stránke. Ja nehovorím, ja nehovorím automaticky o tom, že niečo sme mali urobiť, niečo nemali. To, akou formou ideme, že ideme tým zrýchleným legislatívnym konaním, tak to znamená, že ani poctivá diskusia nejak nemohla nastať. A ja nehovorím, že je nutné urobiť automaticky, že iba niektoré diagnózy spustíme, alebo posunieme čakačky alebo podobne. Tá, tá poctivá diskusia podľa mňa k tomu ani nenastala a to je práve ten problém, že sme nemali ani šancu preskúmať všetky možnosti, aby sme to takýmto spôsobom nemuseli robiť. Ja zároveň veľmi oceňujem to, ten váš prísľub, že ak to budeme vedieť spustiť skôr, tak to je nutné urobiť, ale podľa mňa aj vy určite chápete, že my z pohľadu opozície naozaj by sme chceli pre pacientov mať tam tie záväzky zákonne dané, nielen na úrovni nejakej gentleman agreementu, ale zároveň by sme boli veľmi radi, aby to tam bolo aj v tom zákone zadefinované a bolo to skôr. A potom mala by byť možno aj tá diskusia, ak to vieme napríklad skôr spustiť iba na niektoré diagnózy, tak mohli sme to do toho zákona doplniť, ak to budeme vedieť urobiť plošne, o to lepšia, ja sa budem len tešiť. A práve preto aj podporíme to samotné, ten samotný návrh, ktorý predkladal kolega Szalay teraz. Ďakujem.
Farkašovský, Karol, poslanec NR SR (2019-01-31):
Ďakujem. Zahraničná politika nie je platformou na rigorózne riešenia. Je to platforma, na ktorej by sa mal uplatňovať a viesť dialóg. A my sa práve týmto uznesením o to snažíme. Kritika Maďarska v Európskom parlamente bola, to sme videli všetci, značne emotívna a emócie nikdy nie sú, neboli a nebudú dobrým radcom. Viktor Orbán, ja som si niekoľkokrát pozrel jeho vystúpenie v Európskom parlamente, rétoricky excelentným spôsobom vystúpil pred poslancami a bránil záujmy Maďarska. My sme členovia Európskej únie a zároveň sme členovia zoskupenia V4, čo nie je samoúčelné a z čoho, zo spolupráce, z ktorej vyplýva, samozrejme, aj viac našej vážnosti a kredibility ako malej členskej krajiny Európskej únie. Pochopiteľne, každý štát má svoje vlastné problémy, netreba nad nimi privierať oči. Dokonca treba na to aj verejne poukázať, ale sú na to kultivované spôsoby a metódy, nie rigorózna forma.
Kollár, Boris, predseda NR SR (2023-02-07):
Na pána poslanca evidujem sedem faktických poznámok. Prvý pán poslanec Taraba, pani poslankyňa Tabák, pán poslanec Pollák, pán poslanec Podmanický, pán poslanec Kočiš, pán poslanec Kučera a pani poslankyňa Zita Pleštinská. Takže s prvým, s prvou faktickou vystúpi pán poslanec Taraba. Nech sa páči, máte slovo.
Gaborčáková, Soňa, poslankyňa NR SR (2019-11-29):
Ďakujem za slovo. Pani kolegyňa, spomínala si naozaj, že obrovský problém bude práve s populáciou, ktorá nám prudko starne, a v rámci Európy patríme medzi krajiny, ktoré naozaj budú starnutím ohrozené. Áno, správne si vymenovala ľudí, ktorí za posledné dva týždne vlastne vôbec riešime, aby boli umiestnení v nejakom type buď zdravotníckeho zariadenia, alebo sociálnych služieb, čo je už neúnosné. A ja chcem upozorniť ešte na jednu kategóriu ľudí a sú to ľudia v bdelej kóme, ktorých nechcú prijímať hospice, ale ani zdravotnícke zariadenia, keďže ak nie sú vo Všeobecnej zdravotnej poisťovni poistení, tak ostatné prispievajú na takéhoto kómatika, vigilíka oveľa nižšiu sumu a rodinní príbuzní sa nemôžu dovolať nejakého umiestnenia buď v hospice (hospici, pozn. red.), alebo v DOS-e, alebo v inom type zdravotníckeho zariadenia. Je to neprípustné hlavne kvôli tomu, že nám populácia starne. Je to, je to nedôstojné umieranie tých ľudí, ktorí naozaj sa ocitli vo veľmi kritickom stave, čo sa týka zdravotníctva, ale teda aj v sociálnych službách, kde patria chronické stavy. Práve preto ja budúci rok chcem presunúť finančné prostriedky z aktívnych opatrení trhu práce na práve sociálne služby, kde by naozaj boli umiestňovaní ľudia aj v chronickom stave, kde by mohla sa im poskytovať aj 24-hodinová starostlivosť a jednoducho by to pomohlo ľuďom, ktorí trpia, aj rodinám, ktoré trpia. Ďakujem pekne.
Paška, Pavol, predseda NR SR (2012-05-10):
Pán poslanec Senko.
Š. Kužma, poslanec: (2007-05-16):
Spýtal sa ma, čo sa stane, keď sa prijme tento zákon a on nebude môcť mať živnosť, ale závislú činnosť, či bude musieť každý polrok dávať výpoveď, či bude mať výpovedné lehoty, či bude mať nárok na odstupné a či v takomto prípade nájde niekoho, kto by bol ochotný ho zamestnať. Myslím si, že práve ľudí, ktorí potrebujú byť mobilní aj kvôli sezóne a hlavne v cestovnom ruchu, o ktorom toľko hovoríme, je tento návrh, ktorý je predkladaný, veľmi škodlivý, lebo minimálne to podstatne zvýši nároky na cenu práce a bude robiť ľudí na pol roka nezamestnaných. Ja si celkovo myslím, že vy veľmi podceňujete ľudí. Stále si myslíte, že sú menej chytrí než vy a vy musíte za nich rozhodovať, aby sa im niečo neudialo. A tam je ten hlavný rozdiel medzi nami a vami. My ľuďom veríme. My sme presvedčení, že keď im dáme možnosti, oni sa vedia správne rozhodnúť a vedia sa najlepšie o seba postarať. Zatiaľ čo vy ľuďom nedôverujete a myslíte si, že keď vy im nebudete zasahovať do života, takže sa budú mať zle. (Potlesk.)
Kadúc, Miroslav, poslanec NR SR (2013-09-19):
Vážená pani predsedajúci, vážené panie poslankyne, vážení páni poslanci, dovoľte, aby som v zmysle § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Predmetný návrh zákona bol doručený poslancom v zákonom ustanovenej 15-dňovej lehote pred schôdzou Národnej rady, na ktorej sa uskutočňuje jeho prvé čítanie a spĺňa po formálno-právnej stránke náležitosti uvedené v § 67 a 68 rokovacieho poriadku, ako i náležitosti určené v legislatívnych pravidlách. Predseda Národnej rady preto predmetný návrh zákona zaradil v zmysle § 72 rokovacieho poriadku do programu tejto schôdze. Predseda Národnej rady zároveň vo svojom rozhodnutí č. 583 z 11. júla 2013 navrhol, aby predmetný, aby návrh zákona prerokoval ústavnoprávny výbor, ktorý navrhol aj ako gestorský výbor s tým, aby gestorský výbor prerokoval predmetný návrh v druhom čítaní do 32 dní od jeho prerokovania v prvom čítaní. Zo znenia uvedeného návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že uvedený návrh zákona prerokuje v druhom čítaní. Odporúčam zároveň predmetný návrh zákona prideliť výboru vrátane určenia gestorského výboru a lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady č. 583. Pani predsedajúca, prosím, otvorte všeobecnú rozpravu.
B. Bugár, podpredseda NR SR: (2005-09-22):
Pán minister, chcete zaujať stanovisko? Nie. Spravodajca? Nie. Ďakujem. Budeme ešte rokovať v druhom čítaní o vládnom návrhu zákona, ktorým sa mení a dopĺňa zákon č. 377/2004 Z. z. o ochrane nefajčiarov a o zmene a doplnení niektorých zákonov (tlač 1164). Pán minister zdravotníctva, nech sa páči, máte slovo.
Pamula, Peter, poslanec NR SR (2019-04-03):
Ďakujem za slovo. Pán poslanec, ja vám neberiem váš názor, ktorý ste tu prezentovali. Ja vás chcem ubezpečiť, že určite si stojíme za, za svojimi návrhmi zákonov, ktoré predkladáme, a ten náš zámer bol pomôcť domácim, domácim chovateľom a pestovateľom, aj keď možno sa z jednej strany to javí ako, ako porušenie nejakých európskych pravidiel. Ale ja by som chcel upozorniť na jednu trošku inú vec. Ja som v médiách zachytil, keď pán europoslanec Sulík povedal, že na jeho nátlak alebo, alebo proste na jeho upozornenie sa Európska komisia alebo, alebo pani predsedníčka zaoberala touto problematikou a ho ubezpečila, že bude to prednostne riešiť. Či takto sa veci riešia. Či je v tom lobing alebo či je v tom nejaká, nejaká, ja neviem, neviem to ani nazvať, pretože ak, ak niekto, ak niekto upozorňuje a tlačí na svojich kolegov, aby sa tým zaoberali. Nikto nepovedal, že je to porušenie nejakých pravidiel, to len Európska komisia vlastne vyjadrila nejakú pochybnosť na základe pána Sulíka, ktorý tlačil na pani predsedníčku, ak som to správne zachytil v médiách, opravte ma, ak to nie je pravda. Takže možnože aj to by bolo na zamyslenie sa, sa spýtať, že či takto to á fungovať. Ďakujem.
Grendel, Gábor, podpredseda NR SR (2020-09-23):
Prezentujme sa a hlasujme. (Hlasovanie.) Prítomných 139 poslancov, za 48, proti 31, zdržalo sa 13, nehlasovalo 47 poslancov. Konštatujem, že Národná rada sa uzniesla, že nebude pokračovať v rokovaní o tomto návrhu zákona. Nasleduje hlasovanie o bode 55 programu, je to prvé čítanie o návrhu poslancov Tarabu, Štefana Kuffu, Filipa Kuffu a Jána Podmanického na vydanie zákona, ktorým sa mení a dopĺňa zákon č. 85/2005 o politických stranách (tlač 214). Spravodajcom je člen výboru pre financie a rozpočet pán poslanec Martin Beluský. Prosím ho, aby uviedol hlasovanie. (Hlasovanie o návrhu poslancov Národnej rady Slovenskej republiky Tomáša Tarabu, Štefana Kuffu, Filipa Kuffu a Jána Podmanického na vydanie zákona, ktorým sa mení a dopĺňa zákon č. 85/2005 Z. z. o politických stranách a politických hnutiach , tlač 214.)
Bugár, Béla, podpredseda NR SR (2018-10-23):
Áno, ďakujem pekne. Otváram rozpravu v rámci tretieho čítania . Nikto sa nehlási do rozpravy, vyhlasujem ju za skončenú. Nech sa páči.
Grendel, Gábor, podpredseda NR SR (2020-07-07):
Ďakujeme, pán poslanec. Teraz vystúpi pán poslanec Miroslav Číž z frakcie Progresívnej aliancie socialistov a demokratov.
Vaľová, Jana, poslankyňa NR SR (2023-12-08):
Ďakujem veľmi pekne. Prosím vás pekne, ja to, pán kolega Ledecký, vôbec takto nevnímam ako vy. Myslím, že ste vymenovali štyri úrady. Návšteva štyroch úradov na to, aby vám niekto pomohol, aby vás nevysťahovali z bytu, aby vám dal dávku, si myslím, že nie je vôbec taká zložitá. A niečo vám poviem. Vy ste boli v bývalej vláde. Predstavte si, že keď ste išli, vlastne sa to prebralo od vás alebo vy ste to zaviedli do praxe, keď ste išli rekonštruovať rodinné domy a chceli ste dostať podporu na zateplenie a podobne z plánu obnovy, tak viete, na čom vám vypadli všetky žiadosti na začiatku? Na tom, že ste napísali, že ľudia musia mať trvalý pobyt a musia bývať v tejto nehnuteľnosti. A viete čo? Ľudia začali domy zatepľovať, ktoré si kúpili, napríklad no, si kúpili starý dom a ešte tam nemohli bývať. A viete čo? Stalo sa, že ich vyradili, pretože tam nemali trvalý pobyt. A viem, o čom hovorím, lebo robil to aj môj syn, takže presne viem tú tortúru a tie postupy. Čiže nič nové sme my tu nevymysleli, že ľudia musia v danej nehnuteľnosti bývať a vlastne to isté ste vy žiadali, keď bola obnova tých rodinných domov alebo bytov alebo podobne, to isté ste vy žiadali, aby ľudia zdokladovali. Čiže si myslím, že je to úplne legitímne, aby sme dávali tým, ktorí v danej nehnuteľnosti žijú, a vy ste to zaviedli už pri tomto programe, keď sa obnovovali domy alebo byty. Takže iba tak na doplnenie by som chcela povedať, že vlastne vy ste to dávno už zaviedli pred nami a zrejme sa, tým pádom si ľudia už aj na to zvykli, pretože predtým to nemali, veľa žiadostí vypadlo a teraz si myslím, že sú s tým uzrozumení. Ďakujem.
Hrušovský, Pavol, podpredseda NR SR (2010-09-08):
To boli všetky informácie, ktoré predsedovia výborov, ako aj vedúci delegácií chceli oznámiť pánom poslancom. Teraz pristúpime k rokovaniu programu, tak ako som ho uviedol, a poprosím pani predsedníčku Výkonného výboru Fondu národného majetku, aby predniesla správu. Nech sa páči, pani predsedníčka. (Ruch v sále.) Páni poslanci, prosím, nerušme sa jeden druhého a zvlášť tí, ktorí chcú aktívne počúvať vystúpenie pani predsedníčky. Nech sa páči.
Kamenický, Ladislav, poslanec NR SR (2014-10-30):
Dajte teraz, prosím, hlasovať o druhom pozmeňujúcom návrhu poslanca Beblavého.
Paška, Pavol, predseda NR SR (2014-10-14):
Pán poslanec Huba.
Hambálek, Augustín, poslanec NR SR (2012-10-26):
Teraz, pán predseda, prosím, dajte hlasovať o tom, aby sme prerokovali tento návrh v treťom čítaní ihneď.
Blanár, Juraj, podpredseda NR SR (2023-02-07):
Devätnásta hodina odbila, vážené panie poslankyne, páni poslanci, ja tu rád s vami zotrvám, aby sme ešte vybavili faktické poznámky a vystúpenie pána poslanca Viskupiča už by sme nechali na ďalší deň. Takže tri faktické poznámky, ak súhlasíte, pán poslanec Viskupič ako prvý.
Zmajkovičová, Renáta, podpredsedníčka NR SR (2014-10-30):
Pán poslanec Mikloško, chcete reagovať? Poprosím vás, zapnite pána poslanca Mikloška. Nech sa páči.
Laššáková, Jana, podpredsedníčka NR SR (2012-11-06):
Na vystúpenie pána poslanca nie sú faktické poznámky. Nech sa páči, pán poslanec Martvoň.
Bugár, Béla, podpredseda NR SR (2017-03-23):
Nech sa páči, prezentujme sa a hlasujme o ústavnom zákone. (Hlasovanie.) Prítomných 142, za 140, 2 nehlasovali. Konštatujem, že návrh sme schválili. Teraz ešte vás prosím, pán poslanec, aby ste uviedli hlasovanie v treťom čítaní o návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou, Českou republikou a Rakúskou republikou o trojštátnom hraničnom bode Dyje – Morava (tlač 301). Nech sa páči.
V. Palko, minister vnútra SR: (2004-06-23):
Vážené panie poslankyne, vážení páni poslanci, po zohľadnení významu zmluvy v oblasti medzinárodnej policajnej spolupráce ako aj s konštatovaním, že text je v súlade so zahraničnopolitickou orientáciou Slovenskej republiky, odporúčam predložený návrh schváliť. Ďakujem.
Blaha, Ľuboš, podpredseda NR SR (2024-01-19):
Pani poslankyňa Mária Kolíková. (Striedanie sa predsedajúcich.)
Marcinčin, Anton, poslanec NR SR (2010-12-16):
Ďakujem, pán predsedajúci. Veľmi chcem oceniť veľmi racionálny prístup pána podpredsedu parlamentu Hrušovského. Skutočne myslím, že táto vec je o odbornosti, o údajoch, o ekonomických analýzach, a myslím si, že už máme príklad, kedy vieme nájsť spoločnú reč aj v takýchto veciach. To sú napríklad makroekonomické prognózy a daňové prognózy ministerstva financií, o ktorých už dneska tento parlament nediskutuje, ktoré sú čisto odborné, transparentné. Ak niečo chýba a ak niečo je treba doplniť, dnes každá strana má k dispozícii ekonómov, ktorí si vedia sadnúť a definovať úplne racionálne akékoľvek potreby či už údajov, alebo analýz. Navyše máme výskumný ústav, ktorý nám v tomto môže byť veľkou pomocou. Bude veľmi dobré, ak sa debata vráti na racionálnu, odbornú úroveň, na základe ktorej sa dajú robiť politické rozhodnutia. A nie že debata je čisto politická, čisto možno populistická a na základe takej debaty by niekto chcel robiť potom odborné rozhodnutia. Ďakujem veľmi pekne.
P. Hrušovský, predseda NR SR: (2002-10-15):
Panie poslankyne, páni poslanci, budeme hlasovať o voľbe ďalších členov osobitných kontrolných výborov na kontrolu Slovenskej infor-mačnej služby a na kontrolu činnosti Vojenského spravodajstva tak, ako sú uvedení v tlači 19 a v tlači 20. Prosím, prezentujme sa a hlasujme s tou úpravou, ktorú v rámci rozpravy predniesol pán poslanec Vavrík. Hlasujeme, páni poslanci. (Hlasovanie.) Prítomných je 149 poslancov, za 149. Konštatujem, že Národná rada Slovenskej republiky zvolila ďalších členov výboru na kontrolu činnosti Vojenského spravodajstva a ďalších členov výboru na kontrolu činnosti Slovenskej informačnej služby. Vážené panie poslankyne, páni poslanci, program ustanovujúcej schôdze Národnej rady Slovenskej republiky sme týmto bodom vyčerpali. Ďakujem vám všetkým za účasť, za konštruktívny prístup k rokovaniu a vyhlasujem ustanovujúcu schôdzu Národnej rady Slovenskej republiky za skončenú. Dovoľte mi, aby som vás na záver ustanovujúcej schôdze... (Potlesk.) Dovoľte mi, aby som vás všetkých na záver ustanovujúcej schôdze pozval do vestibulu Národnej rady Slovenskej republiky na čašu vína. Zároveň ešte – prepáčte – jednu organizačnú otázku, prosím predsedov zvolených výborov Národnej rady Slovenskej republiky, aby ešte dnes, pokiaľ je to možné, výbory zasadli, aby sme mohli organizovať ďalšiu činnosť Národnej rady Slovenskej republiky v zmysle zákona o rokovacom poriadku, a aby určili termín a čas stretnutia. Nech sa páči, pani poslankyňa Záborská.
Bugár, Béla, podpredseda NR SR (2019-09-11):
Prezentujme sa a hlasujme. (Hlasovanie.) Prítomných 137 poslancov, za 74, proti 31, zdržalo sa 32 poslancov. Návrh bol schválený.
Figeľ, Ján, podpredseda NR SR (2014-09-16):
Nech sa páči, Jozef Viskupič.
M. Záhumenský, poslanec: (2009-04-28):
Ale čo ma najviac zaujalo na tvojom vystúpení, je dojemná starostlivosť o poľnohospodárov. Mal si možnosť štyri roky sa starať o poľnohospodárov a štyri roky si ignoroval požiadavky poľnohospodárov. Štyri roky si vytváral podmienky pre výrobu ničoho, štyri roky si likvidoval najmä produkčné oblasti, najmä intenzívne poľnohospodárstvo, ako bola živočíšna výroba, kde si dával len 6 % všetkých zdrojov do tohto sektora, zlikvidoval si ovocinárstvo, vinohradníctvo, kvetinárstvo, ktoré sa najmä vykonávalo v južných oblastiach Slovenska, Dunajska, teda Bratislavsko, Komárno a tak ďalej, kde má SMK najväčší potenciál svojich voličov a tvoja úloha vlastne bola ich zlikvidovať a za to chceš vlastne, aby ďalej podporovali. Čiže celé tvoje  vystúpenie, ktoré bolo venované dneska ochrane poľnohospodárov, bolo trošku farizejské, lebo to, čo si predvádzal vo funkcii ministra, vôbec nehovorilo o tom, že ty sa vlastne o poľnohospodárov aj skutočne reálne zaujímaš. Ďakujem.
Simon, Zsolt, poslanec NR SR (2015-09-30):
Ďakujem pekne kolegom z opozície za podporné a pochopujúce stanovisko. K pánovi Záhumenskému snáď toľko: vláda Roberta Fica v prvej vláde rozdávala svojim sponzorom a nechá rozvrátené verejné financie a deficit cez 8 %, preto tá Radičovej vláda musela pristúpiť k tomu, že zvýši DPH z 19 na 20 % so zákonnou podmienkou, zapísanou, že keď deficit klesne pod 3 percentá, tak sa DPH celoplošne vráti na 19 percent. Keď sa to malo stať, tak práve vy zo SMER-u a vaši kolegovia ste navrhli, že toto ďalej nebudete uplatňovať a naďalej vyberáte od občanov 235 mil. eur, ktoré, kdesi v zákone bol sľub k občanom, že to sa od nich vyberať nebude, keď sa konsolidujú verejné financie. A dnes tu polemizujete nad tým, či vrátime občanom 150 mil. na potravinách, alebo nevrátime. Je to až nechutné z vašej strany a z celej strany, politickej strany SMER. Ako kričali ste, keď sa 20-percentná zavádzala, ale keď mala klesnúť, to nie, to už budeme zdierať občanov. Keď máme im dať lacnejšie potraviny, no počkajte, tak to my, Robert Fico je ten, ktorý si určí, čo si môžete lacnejšie kúpiť a čo nie. A myslím si, že toto si občania nezaslúžia od vás. Ďakujem pekne.
Podmanický, Ján, poslanec NR SR (2012-08-01):
Pán poslanec, naozaj je komické, akým spôsobom sa snažíte hodiť vinu za kolaps finančnej správy na všetko iné, len nie na vlastných nominantov, ktorých ste mali na ministerstve financií a na finančnej správe. Áno, je kríza, sú aj zhoršené makroekonomické ukazovatele v Európe. To všetko je pravda, ale zásadný problém je výpadok daňových príjmov. Výpadok daňových príjmov sa nedal ani skôr zistiť, pretože tým, že tá finančná správa nefungovala, tak my sme nevedeli, aký je vývoj daňových príjmov. Dnes keď si pozriete štatistiky finančnej správy, tak je celkom zrejmé, že ten obrovský výpadok daňových príjmov bol spôsobený kolapsom finančnej správy, o ktorý ste sa zaslúžili vy, pán poslanec, spôsobili ste vy a vaši nominanti tento problém. A môžete sa vyhovárať na hocikoho, môžete to maľovať namodro, načerveno, naružovo, nafialovo, fakt je taký, že ste tento štát skoro priviedli do krachu tým, že ste absolútne účelovo zasahovali do informačného systému na finančnej správe a spôsobili ste kolaps, taký kolaps, aký Slovensko ešte doteraz nezažilo, aký nezažila žiadna okolitá krajina v posledných rokoch. Za to, čo ste vy spôsobili, by ste sa mali hanbiť. A ten váš 2. pilier, ten váš dôchodkový systém, to je „zlodejina a hnisavý vred“, ktorý berie a kradne ľuďom penzie. Veď v roku 2015, keď budú prvé výnosy, tak tí ľudia z 2. piliera budú mať o 20% menej ako ľudia v 1. pilieri. To je hnisavý vred a zlodejina. To je zlodejina, pán poslanec, ste zlodeji dôchodkov vy, pán poslanec. (Potlesk.)
Jurinová, Erika, podpredsedníčka NR SR (2013-03-12):
Nech sa páči, pani poslankyňa Vášáryová.
Heger, Eduard, podpredseda vlády a minister financií SR (2020-04-20):
Ďakujem pekne. Čiže odpoviem. Tá vec je taká, že v súčasnosti ak subjekt nemá peniaze na platenie preplatkov, tak môže, pardon, dobre som, preddavkov, tak môže požiadať a v zmysle žiadosti sa snažíme vyhovovať aj subjektom, ktoré majú menej. Toto je vlastne opatrenie, ktoré sme avizovali v tej prvej pomoci a povedali sme, že tí, ktorým poklesnú tržby o 40 %, ho dostanú automaticky na základe oznámenia. Zatiaľ sme to nechali v tejto rovine. Ak budeme badať, že bude tých žiadostí, lebo každá firma môže požiadať, aj tá, čo jej klesla o 20 %, a hovorím, vyhovené bude, je tam len ten administratívny krok, že musí požiadať a my mu odpovieme. Toto už je také, že čo majú väčšie, tak iba oznámia, automaticky prestanú platiť. Čiže berieme na vedomie. Ak by sme videli, že ten nárast tých firiem, ktoré majú nižší pokles, je väčší, vieme to ľahko novelizovať. Takže je to v zmysle tohto. Ale určite teraz budeme vlastne mať nejaký zber dát z toho, ako sú tie subjekty zasiahnuté, lebo doposiaľ sme vychádzali len z nejakých prognóz. A sme veľmi flexibilne nastavení proste tej ekonomike pomôcť tak, aby sme pomohli tým podnikateľom prežiť. Takže to je súbor všetkých opatrení. Ale dobrá poznámka. Čiže verím, že táto odpoveď vás uspokojila. Ďakujem.
Figeľ, Ján, podpredseda NR SR (2014-09-23):
Ďalší s faktickou Štefan Kuffa.
Jurinová, Erika, podpredsedníčka NR SR (2013-10-24):
Pán poslanec Hlina.
Pročko, Jozef, poslanec NR SR (2023-11-29):
Ďakujem. Naozaj ďakujem veľmi pekne, že spomínaš aj pána Ševčíka opäť, pretože on vo svojej rozprave rozprával o tom, že zomrel nejaký pán, potom ďalší pán zomrel, potom zomrel nejaký ďalší pán a povedal, doslova povedal, že aj toto ide do vášho chlievika. To bolo niečo neskutočné. Oni naozaj aj smrť generála Lučanského neskutočne odporným spôsobom zneužívajú a akokoľvek to je, robia hyenizmus, ktorý nemá obdobu. Pán Ševčík tu rozprával o policajtoch, že sú vagabundi, a ja, mne sa strašne páčilo to, čo si povedal, že keby o ňom rozprávali, že je vagabund, pretože ak si naozaj dáte do Google alebo do nejakého vyhľadávača meno Ševčík, tak sa pozrite, čo má tento človek za sebou. Rozprával si tu o svedomí. No aké svedomie, aké svedomie majú mať ľudia, ktorí rozprávajú o smrti ľudí počas covidu, a rozprávajú, že som za to zodpovedný ja? Mne tu vypisujú smerohlasácki pra... títo ich podporovatelia, že ja som, oni to o nás rozprávajú. A aké majú svedomie, keď Fico na mítingoch, Kaliňák na mítingoch, Pellegrini na mítingoch volali desaťtisíce a desaťtisíce ľudí? Oni, oni nemajú žiadne svedomie, oni nemajú žiadnu morálku! Ako ja osobne viem, ako, ako som ja prispieval a ako som sám ako človek chcel, aby sa dodržiavali tie opatrenia, pretože covid, to nie je – Kotlebove vymyslené, dezolátske – chripôčka. A Fico sám, sám Fico chytil v Grécku covid a zachránili mu život, zachránili mu život, veď to na tých nahrávkach rozpráva... (Prerušenie vystúpenia časomerom.)
Puci, Róbert, poslanec NR SR (2016-10-11):
Pán predsedajúci, dajte, prosím, hlasovať o zákone ako celku s odporúčaním gestorského výboru schváliť.
Hrušovský, Pavol, podpredseda NR SR (2011-06-28):
Panie poslankyne, páni poslanci. Pán poslanec Galbavý. Páni poslanci pod balkónom. Nech sa páči, zaujmite miesto pre spravodajcov, pán poslanec, nediskutujte. Pán poslanec Rafaj, nech sa páči, máte slovo.
Grendel, Gábor, podpredseda NR SR (2021-07-23):
Pán poslanec Miloš Svrček s faktickou poznámkou.
Kuffa, Štefan, poslanec NR SR (2012-05-09):
Ďakujem za slovo. Využijem tú situáciu, keď je tu pán premiér. A chcel som tak upozorniť, tak zopakovať trochu aj to programové vyhlásenie vlády. Učiteľ ako prirodzený vzor a autorita. Znie to naozaj veľmi pekne, dnes ten učiteľ tou prirodzenou autoritou, žiaľ, musím povedať, že nie je, tak ako to riešil, spomínal v tom vtipe, tak ten vtip, je tam naozaj veľa tej pravdy. Predovšetkým chcem ale podotknúť, aby aj vo vzdelávaní, vo výchove a vzdelávaní sa nezabudlo na autoritu rodiny. Zdanlivo by toto nemuselo sedieť, ale naozaj, rodina je tou prioritou, kde sa aj to dieťa formuje aj v správaní aj vo vzdelávaní. Prvé kroky vzdelávania a výchovy vlastne sú v rodine. Chcel som upozorniť na jednu skutočnosť, čo považujem úplne za absurdné, čo sa prijalo v zákone. Ak deti študujúce na stredných školách dosiahnu vek 18 rokov, tak učiteľ, triedny učiteľ pýta sa, že či môžu informovať rodičov o ich prospechu a správaní. Toto sa mi zdá, že je zvrátené, predsa nemôže osemnásťročné dieťa o tom nejako rozhodovať, že či informovať, alebo neinformovať rodiča. Hneď vlastne po výchove v rodine je tá škola pri formovaní dieťaťa. Takisto rodič a rodičia majú právo vedieť, ako študujú ich deti, ako sa správajú, teda nie je to namieste, pýtať si ešte súhlas od svojich detí. Ďakujem pekne.
Grendel, Gábor, podpredseda NR SR (2023-05-17):
Dávam slovo spoločnému spravodajcovi z výboru pre pôdohospodárstvo a životné prostredie pánovi poslancovi Tomášovi Šudíkovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Podmanický, Ján, poslanec NR SR (2015-06-25):
Ďakujem za slovo.
Kollár, Boris, predseda NR SR (2023-05-09):
Prosím, prezentujme sa a hlasujeme. (Hlasovanie.) Prítomných 140 poslancov, za 124, 6 proti, 9 sa zdržalo, 1 nehlasoval. Uvedený návrh sme schválili.
Gašpar, Tibor, podpredseda NR SR (2024-09-26):
Ďalšia v poradí pani poslankyňa Plevíková, nech sa páči, máte slovo.
Sólymos, László, minister životného prostredia SR (2017-05-10):
Ďakujem pekne. Vážený pán predsedajúci, vážená Národná rada, Minamatský dohovor o ortuti predstavuje hlavný medzinárodný právny rámec na ochranu ľudského zdravia a životného prostredia pred emisiami ortutí do životného prostredia. Ortuť sa považuje za globálnu hrozbu pre ľudské zdravie a životné prostredie. Človeku môže vystavenie vysokým hladinám ortuti spôsobiť poškodenie mozgu, pľúc, obličiek a imunitného systému. Ľudia sú vystavení vysokým hodnotám ortuti napr. konzumáciou kontaminovaných rýb a morských plodov, ktoré s ortuťou prichádzajú do kontaktu. Cieľom Minamatského dohovoru je zabezpečiť postupné znižovanie emisií ortuti a následne jej úplnú elimináciu. Minamatský dohovor bol dojednaný pod záštitou programu OSN pre životné prostredie v Ženeve 19. januára 2013. Európska únia spolu s najvyššími predstaviteľmi členských štátov vrátane Slovenskej republiky podpísali Minamatský dohovor v rámci diplomatickej konferencie v Japonsku v októbri 2013. Doteraz podpísalo Minamatský dohovor 128 krajín sveta. Prioritou medzinárodného spoločenstva je, aby Minamatský dohovor nadobudol platnosť v prvom polroku 2017. Ak sa tak udeje, mohla by sa v septembri 2017 konať prvá konferencia zmluvných strán dohovoru. Medzi kľúčové subjekty, ktoré by mali ratifikovať Minamatský dohovor v tomto termíne, patrí aj Európska únia a jej členské štáty. Vážený pán podpredseda, vážené poslankyne, vážení poslanci, ďakujem pekne za pozornosť a týmto si vás dovoľujem požiadať o podporu tohto návrhu. Ďakujem pekne.
Sulík, Richard, predseda NR SR (2011-02-09):
Na faktické poznámky reaguje pán poslanec Maďarič.
Hrnčiar, Andrej, podpredseda NR SR (2020-02-20):
Pán poslanec Matovič, rekcia na faktické poznámky.
A. Belousovová, podpredsedníčka NR SR: (2009-10-22):
Dávam teraz slovo predsedovi navrhnutého gestorského výboru pre financie, rozpočet a menu pánovi poslancovi Jozefovi Burianovi. Nech sa páči.
Pellegrini, Peter, predseda NR SR (2015-06-30):
Najprv pristúpime teda k tretiemu čítaniu o tomto návrhu zákona. Pýtam sa, či sa niekto do rozpravy hlási ústne. Nie je tomu tak. Končím možnosť prihlásiť sa do rozpravy ústne a budeme pokračovať v hlasovaní o zákone ako o celku, pán spravodajca. Ďakujem.
Paška, Pavol, predseda NR SR (2014-11-10):
Pán premiér, máte slovo. (Reakcia z pléna.) A ešte, pardon, pán poslanec Kaník, procedurálny návrh.
A. Slafkovský, poslanec: (2007-06-20):
Navrhujem v čl. I § 57 ods. 51 nahradiť bodku za slovom „rozpočtu“ čiarkou a pokračovať slovami „okrem výnosu z pokút uložených na základe porušenia § 27 ods. 4, ktorý sa delí medzi obec a štát v pomere 1 : 1“. Ďakujem za vypočutie, verím, že návrh podporíte. Ďakujem pekne.
Laurenčík, Milan, podpredseda NR SR (2021-09-28):
... či je všeobecný súhlas, aby pán minister mohol rozprávať. (Reakcie z pléna.)
Drdul, Dominik, poslanec NR SR (2023-03-16):
Ďakujem veľmi pekne za počkanie. Ide o veľmi krátky návrh zákona. V podstate ide o to, aby sme preklenuli obdobie medzi koncom rodičovskej dovolenky, teda poberanie rodičovského príspevku a priznaním príspevku na opatrovanie. Robíme to tým spôsobom, že najskôr, alebo aj najneskôr tri mesiace pred koncom tej rodičovskej dovolenky dávame možnosť požiadať o opatrovateľský príspevok, aby sme teda zabezpečili, že to správne konanie zbehne ešte pred tým, ako sa skončí tá rodičovská dovolenka. Konkrétne dávame možnosť vypracovať komplexný posudok v tejto lehote, ktorá je vytvorená týmto návrhom zákona. Je v súlade s ústavou, s našimi medzinárodnoprávnymi záväzkami, bude tam vplyv na štátny rozpočet negatívny a na spoločnosť má pozitívny vplyv, aj na sociálnu inklúziu má pozitívny vplyv, je v súlade s ústavou, ako som už spomenul. Viac asi netreba k tomu. Ak by boli nejaké ďalšie otázky, kľudne.
Jurinová, Erika, podpredsedníčka NR SR (2015-12-01):
Pán poslanec Viskupič.
Hrnčiar, Andrej, podpredseda NR SR (2019-04-03):
Ďalej pokračujeme Správou Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby o stave použitia informačno-technických prostriedkov za rok 2018 . Správa má parlamentnú tlač 1307. Teraz dávam slovo predsedovi tohto výboru, poslancovi Gáborovi Grendelovi a aby ho teda uviedol a súčasne spravodajcovi.
Paška, Jaroslav, poslanec NR SR (2019-03-26):
Ďakujem za slovo, pán predseda. Žiadam do programu schôdze Národnej rady zaradiť osobitný bod: Uznesenie Národnej rady k procesu ratifikácie Dohovoru Rady Európy o predchádzaní násiliu na ženách a domácemu násiliu a o boji proti nemu Slovenskou republikou, ktorý v podstate už dlhší čas stojí, povedal by som, v rámci procesu ratifikácie, ale ktorý má problém v tom, že ustanovenia tohto dohovoru nie sú v súlade s Ústavou Slovenskej republiky. Takže navrhujem, aby sme tento bod prerokovali a zaujali stanovisko k nemu. Ďakujem pekne.
M. Gibalová, poslankyňa: (2009-04-22):
Snažila som sa pripraviť tento návrh novely tak, aby som vás presvedčila číslami o tom, že je nanajvýš akútne, ak nie už po hodine dvanástej, prijať takú právnu normu, ktorá by pomohla nezamestnaným. A ja sa veľmi, veľmi čudujem, že tvrdošijne zastávate takýto populistický názor aj vy, pani poslankyňa Vaľová. Pretože ja som tu nepovedala ani nevyžadujem prítomnosť pani ministerky pri predkladaní môjho poslaneckého návrhu, mohla by tu byť, ale ja to nevyžadujem, ja som len chcela na to upozorniť, že už od októbra opakovane – opakovane – chcem pomôcť nezamestnaným, opakovane vás o tom presviedčam na základe relevantných údajov. Dokonca odborári opakovane žiadajú poberanie podpory v nezamestnanosti, teda predkladajú podobný návrh alebo uvažujú predložiť podobný návrh, ako som ja predložila, a sami konštatujú, odborári, že stále čakáme na oficiálne stanovisko rezortu práce. Momentálne sa robia analýzy, nuž keď tieto podklady, ktoré mám od pani ministerky, sú relevantné podklady, tak ja si myslím, že dnes som vám tu predložila veľmi presnú a podrobnú a odbornú analýzu. Môžete konať okamžite, neviem, na čo čakáte. Kým sa zhodne celé spektrum? Aká bude situácia s nezamestnanými? Bude hrozivá. Kým sa zhodne celé spektrum, máme teraz 10,33-percentnú nezamestnanosť, ktorá bude stúpať. To je dokedy, kým sa zhodne celé spektrum? Ja vyzývam pani ministerku, aby naozaj niečo v tomto urobila. Politický kapitál tu nikto nevytĺka. Politický kapitál by sme možno mohli vytĺkať vtedy, keby sme mali 7-percentnú nezamestnanosť, ale je 10,33-percentná nezamestnanosť a bude stúpať. Ja som vyčerpávajúcim spôsobom poukázala na to, čo hrozí, a dala som ponuku, čo môžeme veľmi rýchlo urobiť bez toho, aby sme sa museli obávať, že z fondu nezamestnanosti zásadným spôsobom odíde veľmi veľa prostriedkov. Opakujem, z 20 % prostriedkov, ktoré sú určené, teda z 20 % prostriedkov z celkového počtu fondu mojím návrhom tieto prostriedky sa zvýšia na 35 % prostriedkov použitých pre nezamestnaných. No a nemôžem si naozaj v tejto chvíli odpustiť na základe toho, čo som si tu vypočula, že táto sociálna vláda neprijatím tohto môjho návrhu zákona a neochotou vôbec o ňom diskutovať aj cez ústa vás, pani poslankyňa Vaľová, dáva zásadnú facku všetkým nezamestnaným. Ďakujem za pozornosť. (Potlesk.)
Žiga, Peter, podpredseda NR SR (2024-05-10):
Pani poslankyňa Kleinert.
Gröhling, Branislav, minister školstva, vedy, výskumu a športu SR (2021-09-21):
Aby som reagoval, odpovedal. Ďakujem veľmi pekne pánovi poslancovi Dostálovi za ten návrh. Samozrejme, že súhlasíme, aby aj tento návrh zákona, školského zákona bol prerokovaný vo výbore pre ľudské práva a národnostné menšiny. Ja by som potom poprosil aj pána Šudíka, ktorý nie je súčasťou tohto výboru, aby tiež prišiel na to rokovanie, aby sme sa mohli o tomto návrhu, resp. o pozmeňujúcich návrhoch, ktoré vyjdú z diskusie, predebatovať. Ďakujem pani poslankyni Šofranko za jej príspevok, ktorý sa týkal inklúzie. Je dôležité vysloviť, prosím vás, z našej strany, že integrácia je súčasťou školského zákona aj praxe a inklúzia je pre všetky deti. Je to pre všetky deti, na ktoré sa pozeráme, tak ako ste hovorili, je to pre deti či už rodičov, ktorí sa rozvádzajú, alebo pre mimoriadne nadané deti, alebo pre deti, ktoré možno sú šikanované. Sú to hodnotné a potrebné veci, ktoré my, na ktoré my sa budeme pozerať aj v rámci tohto návrhu zákona. Pre mňa je dôležité ešte vysloviť, prosím vás, lebo jedna téma sa tak okolo stále spomína, čo sa týka špeciálneho školstva, špeciálnych škôl, že aj z našej strany špeciálne školstvo je stále potrebné školstvo, je stále hodnotné školstvo, ktoré tento systém musí mať, my sa musíme naňho pozerať, musíme ho podporovať. To, že budeme rozprávať o integrácii, o inklúzii, nemôžme rozprávať o tom, že budeme vylučovať nejakým spôsobom špeciálne školstvo. A tak ako, pani poslankyňa Šofranko, si spomínala pána poslanca Drdula, ja som tiež veľmi rád, že v rámci Plánu obnovy máme finančné prostriedky v rámci debarierizácie, kde pán poslanec je súčasťou aj pracovnej skupiny. Takže ja som rád, že ministerstvo školstva a Národná rada takýmto spôsobom aj spolupracuje. Ďakujem veľmi pekne.
Grečková, Lea, poslankyňa NR SR (2015-09-23):
Pán predseda, v rozprave vystúpili dvaja poslanci, nepodali žiadne návrhy, preto prosím, aby ste dali hlasovať o tom, že Národná rada sa uzniesla podľa zákona o rokovacom poriadku prerokovať predložený návrh zákona v druhom čítaní.
Nemec, Richard, poslanec NR SR (2022-09-29):
Ďakujem za slovo, pán predsedajúci. Igor, pán minister financií, ty si tu spomenul kolektívny šport, a v športe čo by sa dialo. Ja si myslím, že pán Sulík by neprežil v žiadnom kolektívnom športe, lebo by ho vykopali zo šatne, keby sa takto správal v čase krízy, ktorých som prežil v športe veľmi veľa, a tá homogénnosť z týchto kríz to družstvo vedela, vedela dokázať vyviesť a myslím si, myslím si, že v tej kríze sa ukážu tie charaktery, nie, keď je dobré počasie. A toto si myslím, že bol kameň úrazu hlavne v covide, lebo to ukázalo, ako to tú spoločnosť tu rozdelilo a rozdeľuje. Ak si ľudia myslia, že pán Sulík a strana SaS skončila s týmto a že nechce predčasné voľby, tak klame a bude to tu rozoberať dovtedy, dokým oni potom vo voľbách dostanú takú na frak, že naozaj môže ísť do tej Austrálie. Ďakujem.
Uhliarik, Ivan, minister zdravotníctva SR (2011-02-11):
Ďakujem pekne. Vážený pán predseda, vážené dámy a páni, dovoľte mi, aby som vám predložil podľa § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady návrh na skrátené legislatívne konanie o vládnom návrhu zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení... (Prerušenie vystúpenia predsedajúcim.)
J. Kužma, poslanec: (2001-12-19):
J. Migaš, predseda NR SR: Prezentujme sa a hlasujme o tom, aby sme uvedený zákon prerokovali v treťom čítaní. Hlasujeme. (Hlasovanie.) Prezentovalo sa 102 poslancov, za 97, proti nikto, zdržali sa 4, nehlasoval 1. Konštatujem, že sme prešli do tretieho čítania o tomto vládnom návrhu zákona. Otváram rozpravu v rámci tretieho čítania. Pýtam sa, či niekto z poslancov chce podať návrhy v súlade s § 85 zákona o rokovacom poriadku. Nie je to tak. Vyhlasujem rozpravu za skončenú. Keďže v rámci tohto čítania neboli podané žiadne návrhy, podľa § 86 zákona o rokovacom poriadku pristúpime k hlasovaniu o vládnom návrhu zákona ako o celku. Áno, pán spravodajca? Môžeme. Hlasujeme. (Hlasovanie.) Prezentovalo sa 104 poslancov, za 98, proti nikto, zdržalo sa 5, nehlasoval 1. Konštatujem, že sme schválili vládny návrh zákona o ochrane pamiatkového fondu. Ďalej budeme hlasovať o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 282/1993 Zb. o zmiernení niektorých majetkových krívd spôsobených cirkvám a náboženským spoločnostiam , tlač 1182, v druhom čítaní. Čiže, hlasujeme o tlači 1182 druhé čítanie. Spoločným spravodajcom je opäť pán poslanec Kužma. Nech sa páči.